สวัสดีค่ะดิฉันเป็นกรดไหลย้อนมานานแล้วค่ะ ทุกครั้งที่กินข้าวเสร็จจะทรมานมากค่ะมันจุกเสียด แน่นท้อง อยากจะอาเจียนค่ะและแสบร้อนกลางอกค่ะ บางครั้งก็ปวดชายโครงด้านซ้ายและปวดกระเพาะค่ะทรมานมาก และบางครั้งมีอาการใจสั่น เหนื่อยง่าย อ่อนเพลียด้วยค่ะ ดิฉันควรปฏิบัติอย่างไรบ้างค่ะ อยากขอคำปรึกษาค่ะ ตอนไปโรงพยาบาลเคยปวดท้องจนหน้ามืดจะเป็นลมด้วยค่ะ
สวัสดีค่ะ อาการจุกเสียด แน่นทอ้ง คลื่นไส้อาเจียน แสบร้อนกลางอกดังกล่าวมา อาจจะเป็นอาาการของกรดไหลย้อนที่เป็นอยู่ แต่ยังควบคุมอาการได้ไม่ดี หรือมีภาวะกระเพาะอาหารอักเสบ ท้องอืด ร่วมด้วยการรักษาของกรดไหลย้อนเน้นที่การปรับพฤติกรรมร่วมกับรับประทานยาลดกรดในกระเพาะร่วมด้วยค่ะ การดูแลตัวเองเบื้องต้น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารอาการที่ควรกลับไปพบแพทย์เช่น หลังปรับพฤติกรรมและรับประทานยาลดกรดแล้วอาการไม่ทุเลา มีถ่ายดำ อาเจียนเป็นเลือด ถ่ายเป็นเลือด ปวดแน่นท้องมาก น้ำหนักลด รับประทานอาหารได้น้อยลง กลืนลำบากมากขึ้นเรื่อยๆ ซึ่งเป็นสัญญาณว่าอาจมีเนื้องอกหรือเนื้อร้ายในกระเพาะอาหารหรือหลอดอาหารได้